Huardus Phillips Lovecraft

Huardus, vulgo Howard Phillips Lovecraft, Providentiae natus die 20 Augusti 1890, ibidem mortuus die 15 Martii 1937, fabularum brevium, mythistoriarum et symbolarum scriptor Americanus necnon litterarum iudex criticus fuit, qui nunc generis scientiae ficticiae Americanae et litterarum horrificarum auctor habetur.

Magna pars eius fabularum in periodico Fabulis Miris (anglice Weird Tales) editae sunt. 

 De vita 
Pater eius in insanorum valetudinarium exceptus est ubi syphilide mortuus est, cum Huardus annos tantum octo natus esset. Mater, quam per vitam totam amavit, Providentiam rediit ut cum familia sua habitaret. Se puero Ovidii Metamorphoseon libros, Noctes Arabicas et The Age of Fable ("Aevum fabularum") perlegit. Adulescens mores insolitos secutus est, nam vestes priscas gerere et fabulas scribere solebat. Primae eius fabulae similes illarum Edgari Allan Poe erant, quocum Lovecraft saepe comparatur. Multas fabulas breves iam per aliquantos annos ediderat, cum anno 1926 Cthulhus Clamorem (anglice The Call of Cthulhu) scripsit. Cum haec fabula ex omnibus clarissima sit, aliae fabulae, quae in eadem regione locantur et easdem personas atque eosdem locos habent, "Cthulhus Mythi" ab Augusto Derlethio appellatae sunt. Cthulhus historia ad Deos Magnos Priscosque pertinet, qui olim orbem terrarum rexerunt et postea tamen somno mortis simili se dederunt. Num ex tempore obscuro veniant an ex caelo profundo, id in intelligentiam non cadit. 

Lovecraftis genus, "mali provisio ad universum pertinens" (anglice cosmic pessimism) appellatus, multorum auctorum librorum et pellicularum animos tam movit, ut ab iis tamquam deus colatur.L. Sprague De Camp, Lovecraft: A Biography (Novi Eboraci: Doubleday and Co., 1975).

 De lingua Latina 
Anno 1898 Lovecraft linguae Latinae studere incepit, quamquam avus, Whipple Phillips, iam eum aliquantum docueratS. T. Joshi, I Am Providence: The Life and Times of H.P. Lovecraft, Hippocampus Press, 2010, c. 3 “Black Woods & Unfathomed Caves” non solum de lingua ipsa sed etiam de historia Romanorum Graecorumque. Re vera mythi et historia tam eius animum moverunt, ut saepissime sententias Latinas fabulis insereret. Recenter Latine Eratosthenus Neo-Anglus nuncupatus est.Vide Somnis Quaeritur Ignota Cadath ("The Dream Quest of Unknown Kadath"), scripsit H. P. Lovecraft (Eratosthenus Neo-Anglus), in latinum vertit Alexander Ricius, Parisiis, MMVIII

 De locis Latinis in scriptis Lovecraftis 
 Poemata MinoraDeclinatio Latina "Lovecraft, Lovecraftis": vide Poemata Minora, or, Minor Poems, Vol. II : Poemata Minora Lovecraftis - vel - the Shorter Verse of H. Lovecraft, Vol. II, 1902:

 Ode to Selene: "Luce pulcherrima res vulgares facit nobiles."
 To the Old Pagan Religion: "Imp. C. Valerius Flav. Constantinus religionem Christianam faciebat fidem imperi Romani et imp. Theodosius cultum deorum antiquorum prohibebat."
 On the Ruin of Rome: "Roma regina orbis terrarum decadebat cum Romani succedebantur a gentibus inferioribus."
 To Pan: "Pan habebat cornua, barbam et erat similis capro in corporis partibus inferioribus."
 On the Vanity of Human Ambition: "Hic homo est avarissimus et turpissimus Iudaeus." 

Poemata III et V odium phyleticum Eratostheni in Hebraeos et alias gentes monstrant.thumb|H. P. Lovecraft anno 1915|323x323px
 Unda; or, The Bride of the Sea, 1915: “Ego, canus, lunam cano.” (Maevius Bavianus).
 The Poe-et’s Nightmare, 1916: "Luxus tumultus semper causa est."Schrevelius, Lexicon, 1814, "Luxus semper tumultus causa"
 Aletheia Phrikodes, 1916: "Omnia risus et omnia pulvis et omnia nihil."Glyco, in Anthologia Palatina:

"πάντα γέλως καὶ πάντα κόνις καὶ πάντα τὸ μηδέν·

πάντα γὰρ ἐξ ἀλόγων ἐστὶ τὰ γιγνόμενα."

Versio Latina Hugonis Grotii:

"Omnia risus, et omnia cinis, et omnia nihil:

Omnia enim ex ratione carentibus quae sunt nata."
 The Tomb, 1917: "Sedibus ut saltem placidis in morte quiescam."Vergilius, Aeneis, VI, 371 
 The Tree, 1920: "Fata viam invenient."Vergilius, Aeneis, X, 113

 The Festival, 1923: "Efficiunt Daemones, ut quae non sunt, sic tamen quasi sint, conspicienda hominibus exhibeant." (Lactantius). Re vera Lactantius hoc scripsit: "Ut non videant ea quae sunt et videre se putent illa quae non sunt."Lactantius, Divinae Institutiones, II, 14 
 The Rats in the Walls, 1923: "Magna Mater! Magna Mater! ... Atys ... Dia ad ...". Hic videtur Eratosthenum a carmine LXIII CatulliDea, magna dea, Cybele, dea domina Dindimei,

Procul a mea tuos sit furor omnis, era, domo:

Alios age incitatos, alios age rabidos. instinctum esse.
 The Horror at Red Hook, 1925: "An sint unquam daemones incubi et succubae, et an ex tali congressu proles nasci queat?"Martinus Antonius Delrius, Disquisitionum magicarum libri sex, 1600, liber II, quaestio XV) 
 The Very Old Folk, 1927: "Malitia vetus, malitia vetus est... venit... tandem venit." Hic Eratosthenus legisse historiam Livii de Bacchanalibus videturQuinn, Dennis. “Endless Bacchanal: Rome, Livy, and Lovecraft’s Cthulhu Cult.” Lovecraft Annual, no. 5, 2011, pp. 188–215. JSTOR, https://www.jstor.org/stable/26868440. Accessed 27 May 2022.. 

 The Case of Charles Dexter Ward, 1927: 

 "Per Adonai Eloim, Adonai Jehova, Adonai Sabaoth, Metraton On Agla Mathon, verbum pythonicum, mysterium salamandrae,  conventus sylvorum, antra gnomorum,  daemonia Coeli God, Almonsin, Gibor, Jehosua,  Evam, Zariatnatmik, veni, veni, veni."Joseph Morales, Sources of Necromancy in Charles Dexter Ward   
 "Corvinus necandus est. Cadaver aq(ua) forti dissolvendum, nec aliq(ui)d retinendum. Tace ut potes."

781x781px|Charles Dexter Ward Medieval Latin

 Robert Bloch, The Shambler from the Stars, 1935: "Tibi Magnum Innominandum, signa stellarum nigrarum et bufaniformis Sadoquae sigillum...”

 Notae 

 Unaussprechlichen Kulten
 De Vermis Mysteriis

 Nexus externi 

 www.hplovecraft.com H.P. Lovecraft Archivum
 Biographia et operum index apud fictionfantasy

Categoria:Nati 1890
Categoria:Mortui 1937
Categoria:Agnostici Civitatum Foederatarum
Categoria:Auctores Anglici
!
Categoria:Incolae Rhodensis Insulae
Categoria:Scriptores mythistoriarum Civitatum Foederatarum
Categoria:Scriptores Civitatum Foederatarum
Categoria:Socialistae Civitatum Foederatarum